Z Á P I S N I C A
zo zasadnutia Obecného zastupiteľstva v Rakoviciach  
konaného dňa  29. marca 2012 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová
        Ján Hevier
		        Anna Magalová
                                Miroslav Masár
		        Ing. Július Šmýkal	
	
Ostatní prítomní:     Jarmila Chnápková - zapisovateľka	
		         Janka Horylová	                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Prerokovanie platu starostu
4.	Zmena rozpočtu ZŠ s MŠ Rakovice
5.	Zmena rozpočtu obce
6.	Stavanie mája
7.	Rôzne
8.	Záver

R o k o v a n i e :

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov Mgr. Romanu Dalošovú a Ing. Júliusa Šmýkala. O programe zasadnutia dal starosta hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  23/2012
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach. 

Bod 2. Kontrola uznesení.

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  24/2012
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3.  Prerokovanie platu starostu

Starosta obce odovzdal slovo mzdovej účtovníčke obce p. Janke Horylovej, aby oboznámila poslancov s platným znením Zákona č. 253/1994 Z. z. o právnom postavení a platových pomeroch starostov obcí a primátorov miest. Novela tohto zákona z roku 2011 zaviedla opakované každoročné prerokúvanie platu starostu obce. Zákon ustanovuje minimálny plat starostu, ktorý sa vypočítava podľa priemernej mesačnej mzdy v národnom hospodárstve a násobku určenej v tabuľke zákonom podľa počtu obyvateľov. V roku 2011 bola mzda v NH v sume 786 eur x násobok určený podľa počtu obyvateľov, čo znamená 1,65 násobok = 1.296,90 eur. To je minimálny plat určený zákonom. Zástupca starostu Ing. Šmýkal navrhol plat starostu ponechať na rovnakej úrovni ako v minulom roku, t. z. navýšiť minimálny plat  o 70 %, čo znamená na sumu 2205,00 eur s účinnosťou od 1.1.2012. Iný návrh nebol prednesený.  Starosta dal o návrhu Ing. Šmýkala hlasovať.  

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	          
                    zdržal sa:   0

U z n e s e n i e   č.  25/2012
Obecné zastupiteľstvo v Rakoviciach
s c h v a ľ u j e 
na základe § 4 ods. 2 zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov zvýšenie minimálneho platu  starostu obce Rakovice o sumu 70 %, t. j. na sumu 2.205,00 eur (slovom dvetisícdvestopäť eur) od 1.1.2012.

Bod 4.  Zmena rozpočtu ZŠ s MŠ Rakovice

Pri schvaľovaní rozpočtu obce na rok 2012 nebol schválený rozpočet ZŠ s MŠ Rakovice v príjmoch, kde ZŠ s MŠ predpokladá príjmy za úroky vo výške 10,00 eur a vlastné príjmy vo výške 7.000,00 eur, ktoré tvoria príjmy za školné v materskej škole, školskom klube detí a v školskom stredisku záujmovej činnosti a vlastné príjmy školskej jedálne, ktorá ich získava od ostatných stravníkov okrem detí (réžia v cene obeda).  Ing. Šmýkal navrhol rozpočet ZŠ s MŠ schváliť tak ako bol rozpočet ZŠ s MŠ predložený. Starosta dal o rozpočte hlasovať. 

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :            5
                      proti:          0
                      zdržal sa:   0

U z n e s e n i e   č.  26/2012
Obecné zastupiteľstvo v Rakoviciach
s c h v a ľ u j e           
zmenu rozpočtu príjmov ZŠ s MŠ Rakovice: 
- úroky: 10,00 eur
- vlastné príjmy: 7.000,00 eur.

Bod 5.  Zmena rozpočtu obce
 
Starosta odovzdal slovo účtovníčke obce p. Janke Horylovej, ktorá informovala poslancov, že v roku 2011 bol schválený rozpočet obce na rok 2012 vo výške 403.050,00 eur. Príjem za komunálny odpad sa oproti schválenej čiastke navýšil zo 7.300,00 eur na 9.300,00 eur, dane z príjmov FO zo štátu sa mierne navýšili na 186.000,00 eur a v januári 2012 bola podpísaná zmluva medzi Obcou Rakovice a Rakovice s.r.o., kde sa nám navýšil príjem za prenájom pozemkov. Tento príjem naviac tvorí čiastku 10.180,00 eur, ktoré navrhujeme presunúť na originálne kompetencie pre ZŠ s MŠ Rakovice, nakoľko v schválenom rozpočte bola suma na originálne kompetencie taká istá ako v roku 2011, avšak v zariadeniach pre originálne kompetencie sa nám zvýšil počet detí, hlavne v materskej škole. Ďalej prebytok roku 2010 vo výške 84.165,97 eur sa uznesením OZ schválil použiť na kapitálové výdavky v roku 2011 s kódom zdroja 46. Z rezervného fondu sa hradia dlhy alebo kapitálové výdavky. Čiastku 47.488,49 sme minuli na kapitálové výdavky v roku 2011 a neminutá čiastka 36.677,48 bola vrátená na účet rezervného fondu. Navrhujeme, aby sa suma, ktorá nebola minutá v roku 2011 na kapitálové výdavky, použila na pokrytie kapitálových výdavkov v roku 2012: projektová dokumentácia na novú kolkáreň = 11.500,00 eur, projektová dokumentácia na rozvoj bývania – Obytná zóna II. a Obytná zóna III. = 11.700,00 eura a na výstavbu kolkárne 13.000,00 eur. 
Starosta dal o zmenách rozpočtu na návrh Ing. Šmýkala hlasovať.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  27/2012
Obecné zastupiteľstvo v Rakoviciach
s c h v a ľ u j e           
a) navýšenie rozpočtu v príjmoch za komunálny odpad, za dane z príjmov FO určených územnej samospráve a nájomné za pozemok vo výške 10.180,00 eur dať vo výdavkoch na originálne kompetencie pre školské zariadenia v ZŠ s MŠ Rakovice
b) použitie prebytku výsledku hospodárenia za rok 2010, neminuté na kapitálové výdavky v roku 2011, vo výške 36.677,48 eur na kapitálové výdavky v roku 2012: 
- projektová dokumentácia na novú kolkáreň vo výške 11.500,00 eur
- projektová dokumentácia na rozvoj bývania Obytná zóna II a III vo výške 11.700,00 eur
- ostatné vo výške 13.477,48 eur na stavbu novej kolkárne.
 
Bod 6. Stavanie mája

Posledný deň v mesiaci apríl je dňom, kedy sa nielen v našej obci, ale aj po susedných obciach stavajú máje. Stavanie mája v našej obci je ešte výnimočné tým, že máj vyzdobujú a podieľajú sa na jeho stavaní aj čarodejnice z blízkeho okolia. Nie doslova, ale v tento deň usporadúva Školské stredisko záujmovej činnosti akciu „Zlet čarodejníc“. Býva to prehliadka čarodejníc – prezlečených dievčat za zlé čarodejnice. Súčasťou tohto zletu sú aj rôzne súťaže,  ako súťaž o najkrajšiu a najoriginálnejšiu metlu, súťaž miss čarodejnica, pálenie čarodejnice. Stavanie mája majú tradične na starosti miestni hasiči. Jeho stavanie  obohatí svojim spevom spevácka skupina pri JDS Rakovice „Rakovičanka“. Akcia sa uskutoční dňa 30.4.2012 o 18,00 hodine  za sochou sv. Cyrila a Metoda v Rakoviciach. Starosta dal o akcii hlasovať.
 
Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  28/2012
Obecné zastupiteľstvo v Rakoviciach
s c h v a ľ u j e  
uskutočniť akciu „stavanie mája“ dňa 30.4.2012 o 18,00 hodine za sochou sv. Cyrila a Metoda v Rakoviciach spolu s  akciou „Zlet čarodejníc“.          
  
Bod 7. Rôzne

7.1.
Starosta obce oboznámil prítomných poslancov s ponukou služieb v oblasti bezpečnosti a ochrany zdravia pri práci a ochrany pred požiarmi, vypracovanie písomnej dokumentácie. Neustále zmeny legislatívnych predpisov si vyžadujú vedenie a aktualizovanie dokumentácie v oblasti BOZP a OPP a udržiavanie odbornej kvalifikácie zamestnancov. Potrebovali by sme odbornú pomoc pri zabezpečení školenia, smerníc a vybavenia podľa zákona. Poslanec Miroslav Masár navrhol, aby sa využili služby oprávnenej osoby a uzatvorila sa zmluva skúšobne na obdobie 1 roka. Starosta dal o návrhu Miroslava Masára hlasovať. 

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  29/2012
Obecné zastupiteľstvo v Rakoviciach
s c h v a ľ u j e           
na služby v oblasti bezpečnosti a ochrany zdravia pri práci a ochrany pred požiarmi uzatvoriť zmluvu s autorizovaným bezpečnostným technikom a požiarnym technikom p. Ľudovítom Noskom na obdobie 1 roka. 

7.2.
Na základe predchádzajúcich rokovaní a dohody by mali prísť družobní priatelia z Čiech do Rakovíc od 5. – 8 mája 2012. Príde 29 učiteľov a rodinných príslušníkov a 10 detí zo ZŠ Čimelice za odmenu. Ubytovanie majú zabezpečené v SOU Rakovice. Je potrebné pripraviť pre návštevu v spolupráci so školou program. Návšteva by mala prísť v sobotu. Po ich privítaní by sa ubytovali a sobota by sa mohla tráviť len v obci. Pripravíme v škole nejaké kultúrne vystúpenie, potom florbalový turnaj, kde by súťažilo 1 družstvo detí a 1 družstvo dospelých. V nedeľu ráno by sa išlo do kostola na omšu, po nej by sme mohli ísť na prechádzku po obci. Po obede by sme sa vydali na bicykloch po cyklotrase, zastavili by sme sa v Lančári v kostolíku, kde by bola krátka prehliadka. Tu by bolo aj občerstvenie pre účastníkov. Na pondelok by sme pripravili kolkárske turnaje detí a dospelých. Ján Hevier povedal, že by bolo dobre prejsť si cyklotrasu, aby sme boli v obraze koľko by to trvalo. Nebolo by vhodné prejsť celú cyklotrasu MNH, ale len jej časť. Podrobnosti by sme ešte doladili na budúcom zasadnutí, prípadne na stavaní mája. Starosta dal o družobnej akcii hlasovať.     

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  30/2012
Obecné zastupiteľstvo v Rakoviciach
s c h v a ľ u j e           
zabezpečenie ubytovania, stravy a programu v spolupráci so Základnou školou s materskou školou v Rakoviciach pre družobnú návštevu z českých Rakovíc a Čimelíc v dňoch 5.–8.5.2012. 

7.3.
Starosta obce informoval poslancov o tom, že na každom zasadnutí OZ sa bude priebežne riešiť organizácia osláv 750-teho výročia. Máme návrh namiesto pódia pristaviť kamión – teda náves, ktorý by mohol byť pódiom, bol by zaplachtovaný a k nemu by sa vyrobili drevené schodíky. Starosta bude jednať s autodopravcom, či by bol ochotný poskytnúť náves na tieto účely. Rozmýšľalo sa aj nad upomienkovými predmetmi, ktoré by boli len na túto príležitosť, mohli by sme dať vyrobiť šatky v tvare ako boli pionierske šatky, ale boli by v zelenej pastelovej farbe a na nich by bol erb obce a nápis 750-výročie prvej písomnej zmienky o obci. Dáme vyhotoviť takúto šatku a cenovú ponuku. 

U z n e s e n i e   č.  30/2012
Obecné zastupiteľstvo v Rakoviciach
b e r i e   n a   v e d o m i e            
informácie starostu obce o pripravovaných oslavách 750-teho výročia prvej písomnej zmienky o obci.

7.4.
Starosta obce predniesol poslancom na návrh občanov, aby sa prerokovala úprava cien za prenájom Kuboty. Máme schválenú sadzbu za prenájom Kuboty pre fyzické osoby za 1 motohodinu vo výške 12,- eur a pre právnické osoby – podnikateľov vo výške 25,- eur. To sa zdá niektorým občanom neprimerané, keď ide traktor napríklad len po materiál, tak neminie toľko nafty za motohodinu ako keď napríklad drví konáre alebo vysáva lístie. Poslanci sa zhodli na tom, že nemáme prepočítané do detailov aké sú celkové náklady na tú - ktorú činnosť traktora. Je to služba verejnosti - občanom, tak to aj berieme, nie je to podnikateľská činnosť. Tieto služby sa nerobia bežne, len príležitostne, obec za služby musí vyžadovať odplatu, lebo nie každý občan službu využíva, preto nemôže to byť služba bezplatná. Nakoniec sa poslanci zhodli na tom, že nie je potrebné prerokovávať zmenu za služby Kuboty. Nik z poslancov nenavrhol žiadnu zmenu v nájomnom, preto sa ani k uvedenému bodu rokovania nehlasovalo.   

Bod 8.  Záver

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Mgr. Romana Dalošová     .............................................

                                           Ing. Július Šmýkal              ..............................................

Zápisnicu zapísala:            Jarmila Chnápková               .............................................

                                                  Dušan   D a l o š
                                                  starosta obce